|  |
| --- |
| **ՎԱՅՔ ՀԱՄԱՅՆՔԻ ՂԵԿԱՎԱՐ Մ․ ՄԱԹԵՎՈՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ՎԵՐՋԻՆ ԶԱՆԳԻ ԿԱՊԱԿՑՈՒԹՅԱՄԲ** |
|  Սիրելի շրջանավարտնե՛ր, շնորհավորում եմ այս կարևոր, անմոռանալի և գեղեցիկ օրվա կապակցությամբ: Վստահ եմ, միշտ սիրով հիշելու եք դպրոցական տարիները և ձեր ուսուցիչներին, որոնց շնորհիվ դարձել եք գրագետ։ Կյանքի բոլոր շրջադարձերում առաջնորդվեք արժանապատիվ ապրելու այն սկզբունքներով, որ սերմանել են ձեր ուսուցիչները: Հիշեք, հայրենասիրությունը, ազնվությունը, սերն ու բարությունն են լավ մարդ լինելու գրավականը։ Յուրաքանչյուր իրավիճակում առաջնորդվեք մարդկային բարձր արժեքներով՝ ձեզանով աշխարհն ավելի լավը դարձնելու ձգտմամբ։ Սիրելի՛ շրջանավարտներ, դուք եք մեր ապագան, շարունակեք սովորել, ամրապնդել ձեր հավատը մեր երկրի ապագայի հանդեպ՝ ի շահ մեր ինքնության և հարատևման: Շնորհավորում եմ նաև ձեր ծնողներին, որոնք ապրել են ձեր օրվա հաղթանակներով, ջանքեր են ներդրել ձեր վաղվա ձեռքբերումների համար։ Այս գեղեցիկ օրը թող սկիզբ հանդիսանա ձեր հաջողությունների և հաղթանակների համար։Բարի երթ և կանաչ ճանապարհ, սիրելի՛ շրջանավարտներ:Հարգանքով՝Վայք համայնքի ղեկավար՝ Մխիթար Մաթևոսյան |